  Туспуктэм: vk.com (Усадьба Тол Бабая -Дом удмуртской сказки) Наталия Сильвестрова 9-тӥ толсуре Шарканын Тол Бабайлэн юртъераз «Выжыкылысь геройёс Тол Бабайлэн вордскем шаераз» XII калыккуспо фестиваль ортчиз. Ужрадын элькунысь валтӥсь Выль ар кызлэсь тылъёссэ ӝуатӥзы. Со сярысь ужъюртлэн «ВКонтакте» мерлыко вотэсысь огиназ ивортӥзы. Куноосты Великий Устюгысь Дед Мороз, Костромаысь Снегурочка но мукет улосъёсысь Тол Бабайёс но Лымынылъёс пумитазы. Нимысьтыз фестивальлы Тол Бабаен но Дед Морозэн выль ар конвертъёс, открыткаос но маркаос поттӥзы. Тиражзы – 47 сюрс. Соос вылэ штемпель пуктӥзы. Туспуктэм: vk.com (Усадьба Тол Бабая -Дом удмуртской сказки) 10-тӥ толсуре шулдыръяськонъёс Удмуртиысь циркын ортчизы. Тодэ вайытом, Тол Бабай Москваысь «Россия» адӟиськонысь «Мы из Удмуртии» стендэ вуылӥз, Удмуртилэсь выль ар кыззэ ӝуатӥз. Ватсалом, Ижкарын Почталэн валтӥсь ёзэтаз нимысьтыз ящике Дед Морозлы но Тол Бабайлы гожтэтъёсты 31-тӥ толсурозь лэзьыны луэ. Тегъёс: ТолБабай Выльар Лулчеберет Шаркан Ижкар Удмуртия  